CELEX: 31988R3886
Language: el
Date: 1988-12-13 00:00:00
Title: Κανονισμός (ΕΟΚ) αριθ. 3886/88 της Επιτροπής της 13ης Δεκεμβρίου 1988 που τροποποιεί τον κανονισμό (ΕΟΚ) αριθ. 1368/88 όσον αφορά τους όρους υπαγωγής στους κωδικούς της συνδυασμένης ονοματολογίας ορισμένων ζώντων κατοικιδίων βοοειδών και ορισμένων κρεάτων βοοειδών προελεύσεως Γιουγκοσλαβίας

Avis juridique important

|

31988R3886

Κανονισμός (ΕΟΚ) αριθ. 3886/88 της Επιτροπής της 13ης Δεκεμβρίου 1988 που τροποποιεί τον κανονισμό (ΕΟΚ) αριθ. 1368/88 όσον αφορά τους όρους υπαγωγής στους κωδικούς της συνδυασμένης ονοματολογίας ορισμένων ζώντων κατοικιδίων βοοειδών και ορισμένων κρεάτων βοοειδών προελεύσεως Γιουγκοσλαβίας  

Επίσημη Εφημερίδα αριθ. L 346 της 15/12/1988 σ. 0022 - 0022

***** ΚΑΝΟΝΙΣΜΟΣ (ΕΟΚ) αριθ. 3886/88 ΤΗΣ ΕΠΙΤΡΟΠΗΣ  της 13ης Δεκεμβρίου 1988  που τροποποιεί τον κανονισμό (ΕΟΚ) αριθ. 1368/88 όσον αφορά τους όρους υπαγωγής στους κωδικούς της συνδυασμένης ονοματολογίας ορισμένων ζώντων κατοικιδίων βοοειδών και ορισμένων κρεάτων βοοειδών προελεύσεως Γιουγκοσλαβίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (1), όπως τροποποιήθηκε τελευταία από τον κανονισμό (ΕΟΚ) αριθ. 3174/88 (2), και ιδίως το άρθρο 11,  Εκτιμώντας:  ότι ο κανονισμός (ΕΟΚ) αριθ. 1368/88 της Επιτροπής (3) καθορίζει τους όρους υπαγωγής στους κωδικούς της συνδυασμένης ονοματολογίας που αναφέρονται στο παράρτημα Ε του πρόσθετου πρωτοκόλλου της συμφωνίας συνεργασίας μεταξύ της Κοινότητας και της Γιουγκοσλαβίας, με το οποίο θεσπίζεται νέο εμπορικό καθεστώς ορισμένων ζώντων κατοικιδίων βοοειδών και ορισμένων κρεάτων βοοειδών·  ότι το πρόσθετο πρωτόκολλο της συμφωνίας συνεργασίας μεταξύ της Κοινότητας και της Γιουγκοσλαβίας για τη θέσπιση νέου εμπορικού καθεστώτος, που εγκρίθηκε με την απόφαση 87/605/ΕΟΚ του Συμβουλίου (4), προβλέπει στο παράρτημα Ε, μεταξύ άλλων, τέταρτα που λέγονται αντισταθμισμένα νωπά ή κατεψυγμένα, με βάρος ίσο ή ανώτερο από 90 χιλιόγραμμα και κατώτερο ή ίσο από 150 χιλιόγραμμα· ότι όταν θεσπίσθηκε ο κανονισμός (ΕΟΚ) αριθ. 1368/88, τα τέταρτα αυτά υπάγονταν στους κωδικούς ΣΟ 0201 20 11 και 0201 20 19· ότι η συνδυασμένη ονοματολογία πρόκειται να τροποποιηθεί από την 1η Ιανουαρίου 1989 έτσι ώστε τα παραπάνω τέταρτα να περιλαμβάνονται μόνο στον κωδικό αυτής· ότι, επομένως, πρέπει να αντικατασταθεί στον εν λόγω κανονισμό, η αναφορά στους δύο προηγούμενους κωδικούς που καταργήθηκαν από την αναφορά στον νέο κωδικό ΣΟ 0201 20 29·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 του κανονισμού (ΕΟΚ) αριθ. 1368/88 οι κωδικοί ΣΟ «ex 0201 20 11» και «ex 0201 20 19» αντικαθίστανται από τον κωδικό ΣΟ «ex 0201 20 29».  Άρθρο 2  Ο παρών κανονισμός αρχίζει να ισχύει την 1η Ιανουαρίου 1989.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 13 Δεκεμβρίου 1988.  Για την Επιτροπή  COCKFIELD  Αντιπρόεδρος  (1) ΕΕ αριθ. L 256 της 7. 9. 1987, σ. 1.  (2) ΕΕ αριθ. L 298 της 31. 10. 1988, σ. 1.  (3) ΕΕ αριθ. L 126 της 20. 5. 1988, σ. 26.  (4) ΕΕ αριθ. L 389 της 31. 12. 1987, σ. 72.